65 milliót nyert a magyar pókeres Bécsben
Gál Zoltán világklasszist is legyőzött az Eureka Poker Tour Bécs döntőjében.
Március 23­-án, a Hofburg Palotában indult az osztás az 1100 euró nevezési díjú PokerStars
Eureka Poker Tour Bécs főversenyének nyolcfős döntőjében. Gál Zoltán egyedüli magyarként a
6. helyen várta az osztást. Az osztrák Markus Stoger vezetett, a legnagyobb név pedig a 6,6 millió
dolláros online MTT-nyereménnyel rendelkező klasszis, Bryan "bparis" Paris volt, írja a
Póker Akadémia.

Robert Malinowski volt az első kieső. Flopolt sorral került all­in Markus Stoger szettje ellen, fullra
javult utóbbi hand. Kevéssel később Gál emelt 200 000­-re, Andreas Freund 435 000-­ig visszaemelt, Stoger tartott, mire Gál all­in ment alig több mint 2 millió zsetonnal. Freund egyből dobott, Stoger viszont rövid gondolkodás után megadott. Gál királyokat tett az asztalra, Stöger A­J-­t. Kitartott a magyar pókeres lapja, több mint 4,5 millió zsetonra növelte stackjét.

A 7. helyen Erik Scheidt, a hatodikon Stavros Kalfas végzett, majd Stoger került tiltre számos elvesztett parti után. Az osztrák végül 2 millió zsetonnal és Q­9­-cel ment all­in a korongról.  Paris
A­K-­lyal tartott, két ász is az asztalra esett. Stoger 5. helyen végzett.

Hamarosan Freund duplázott 3,7 millióra Parison, majd az amerikai futott all­in 2 450 000-­rel. Blazej Przygorzewski A­Q­-val megadott, Paris 9­8­-at mutatott. Nem javult utóbbi hand, Paris 4. lett.

A 125 000/250 000 vakszinten Przygorzewski kisvakból ment all­in, Gál kevesebb zsetonnal
tartott, A­K-­t csapott fel. A lengyel Q­J­-t borított, semleges lapok érkeztek. Gál 10,6 millió zsetonra jött fel.

A hosszabb 3­handed játék utolsó leosztásában Przygorzewski shortstackként, mindössze 2 millió zsetonnal ment all­in 6­5­-re. Gál nagyvakból azonnal megadott K­9­-re, kilences magas sorra javult a 8­7­6­3­5 boardon.

Gál kezdte előnyből a Freund elleni heads­upot. A játékosok az alábbi zsetonállásnál alkut
kötöttek.
Gál Zoltán: 17,3 millió zseton
Andreas Freund: 11,2 millió zseton

Gál 198 655 eurót, ellenfele 174 655 eurót kapott. Az alku megkötése után 10 ezer euróért és a
bajnoki trófeáért pókereztek. Az alkut követő negyedik leosztásban Gál 750 000-­ig emelt, Freund 1 925 000-­ig visszamelt, Gál all­in ment, Freund kevesebb zsetonból tartott. Gál tízeseket, Freund nyolcasokat mutatott. Kitartott a magyar pókeres magasabb párja.

Gál pókeres pályafutása eddigi legnagyobb sikerével 208 655 eurót, vagyis mintegy
63 millió forintot nyert.

Végeredmény:
1. Gál Zoltán ­ 208 655 euró
2. Andreas Freund ­ 174 655
3. Blazej Przygorzewski ­ 98 210
4. Bryan Paris ­ 72 230
5. Markus Stöger ­ 56 600
6. Stavros Kalfas ­ 43 240
7. Erik Scheidt ­ 33 090
8. Robert Malinowski ­ 23 430
Sport póker Póker bécs Nemzetközi póker gál zoltán